62025CO0163_INF
A Bíróság (nyolcadik tanács) 2025. október 3‑i végzése –Sadalbari
(C‑163/25. sz. ügy)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Az ítélkezési gyakorlatból egyértelműen levezethető válasz – A pénzügyi eszközök piacai – 2004/39/EK irányelv – A 4. cikk (1) bekezdésének 14. pontja – A »szabályozott piac« fogalma – Engedély – Működési követelmények – Olyan piac, amelyet egyesülést követően olyan jogi személy működtet, amely egy szabályozott piacot is működtet – Az eljárási szabályzat 94. cikkének c) pontja – Nyilvánvaló elfogadhatatlanság”
Letelepedés szabadsága – Szolgáltatásnyújtás szabadsága – A pénzügyi eszközök piacai – 2004/39 irányelv – Szabályozott piac – Fogalom – A pénzügyi eszközök olyan piaca, amelyet nem engedélyeztek az ezen irányelv értelmében vett szabályozott piacként, és amely nem felel meg az irányelv követelményeinek – Kizártság – A szabályozott piac működtetőjével egyesülő gazdasági szereplő – Hatás hiánya
(2004/39 európai parlamenti és tanácsi irányelv, 4. cikk, (1) bekezdés, 14. pont, és 36. cikk, (1) bekezdés)
(lásd: 31., 32., 34. pont és a rendelkező rész)
Rendelkező rész
A pénzügyi eszközök piacairól, a 85/611/EGK és a 93/6/EGK tanácsi irányelv, valamint a 2000/12/EK európai parlamenti és tanácsi irányelv módosításáról és a 93/22/EGK tanácsi irányelv hatályon kívül helyezéséről szóló, 2004. április 21‑i 2004/39/EK európai parlamenti és tanácsi irányelv 4. cikke (1) bekezdésének 14. pontját és 36. cikkének (1) bekezdését
a következőképpen kell értelmezni:
a pénzügyi eszközök olyan piaca, amelyet nem engedélyeztek az említett irányelv értelmében vett „szabályozott piacként”, vagy amely nem felel meg az említett irányelv III. címének rendelkezéseiben meghatározott egyéb feltételeknek, nem minősül az ugyanezen irányelv értelmében vett „szabályozott piacnak”.